Cap a una Fira mediambientalment sostenible
26 setembre 2019

## Cap a una Fira mediambientalment sostenible26 setembre 2019Última actualització: 14 juliol 2025

![](../gestion/img/_AO_8268-copia.jpg)  
  

El **regidor d'Escena Urbana i Política Festiva de Gandia, José Manuel Prieto, i l’edil de Cultura, Nahuel González,**  han informat aquest matí de la instal·lació d’un punt fixe de reciclatge de plàstic durant els dies de celebració de la Fira i Festes de Gandia, que estarà situat a la Casa de la Marquesa.

_“Volem introduir valors afegits a la Fira i, en general, a totes les nostres celebracions. Volem unes festes inclusives, però també mediambientalment sostenibles. I, en aquest sentit, estem donant ja les primeres passes”_, ha assegurat Prieto.

_“Es tracta de la primera iniciativa cap a unes festes sostenibles, a propòsit també de la celebració de la Setmana Mundial pel Clima”,_ ha recordat González.

Així, Projecte Plàstic Preciós la Safor, amb voluntariat de Xeración, informarà durant tot el dia del procés de reciclatge del plàstic i de les possibilitats per a la seua reutilització. S’hi podrà comprovar in situ, gràcies a una màquina tecnològicament avançada.

El govern local també ha informat que a molts espais de la Fira es farà un procés selectiu de recollida dels residus. I de cara a la pròxima edició s’abordarà l’obligatorietat de l’ús de gots reutilitzables en barres, revetlles.., amb la imatge de la Fira i Festes de Gandia.